UN จัดงาน วันดินโลก ครั้งที่ 4 เทิดพระเกียรติในหลวง ร.9
เมื่อวันที่ 5 ธันวาคม 2560 ณ สำนักงานใหญ่สหประชาชาติ รัฐนิวยอร์ก ดร.วีรชัย พลาศรัย ออท.ผู้แทนถาวรไทยประจำสหประชาชาติ ได้เป็นเจ้าภาพจัดงานวันดินโลก (World Soil Day) ประจำปี 2560 โดยร่วมกับคณะผู้แทนถาวร โคลอมเบีย เนเธอร์แลนด์ และเลโซโท องค์การอาหารและเกษตรแห่งสหประชาชาติ และสำนักงานเลขาธิการอนุสัญญาว่าด้วยการต่อต้านการแปรสภาพเป็นทะเลทราย (UNCCD),การจัดงานดังกล่าวจัดขึ้นเป็นปีที่ 4 ติดต่อกัน เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช ที่ทรงได้อุทิศตนและมีบทบาทริเริ่มที่สำคัญในการส่งเสริมปฐพีวิทยาและการอนุรักษ์ทรัพยากรดิน จนได้รับการยอมรับจากประชาคมระหว่างประเทศ โดยสมัชชาสหประชาชาติ สมัยที่ 68 ได้รับรองข้อมติเมื่อปี 2556 กำหนดให้วันที่ 5 ธันวาคมของทุกปี ซึ่งตรงกับวันคล้ายวันเฉลิมพระชนมพรรษาเป็นวันดินโลก,ดร.วีรชัย พลาศรัย ออท.ผู้แทนถาวรไทยประจำสหประชาชาติได้กล่าวเปิดงาน โดยเน้นว่าการอนุรักษ์และบริหารจัดการดินอย่างยั่งยืนเป็นหนึ่งในเป้าหมายการพัฒนาที่ยั่งยืน (Sustainable Development Goals: SDGs) โดยมีความเชื่อมโยงและสามารถช่วยบรรลุ SDGs เป้าหมายอื่นๆ ได้อีกหลายเป้าหมาย อาทิ การต่อต้านการเปลี่ยนสภาพเป็นทะเลทราย การส่งเสริมระบบการผลิตอาหารและการทำเกษตรที่ยั่งยืน การลดอันตรายจากมลพิษ และการปนเปื้อนในดิน การเข้าถึงพลังงานที่ยั่งยืน เชื่อถือได้ และทันสมัย และการลดการปล่อยสารเคมีและสิ่งปฏิกูลสู่ดิน,นางคาร์ลา มูคาวี (Carla Mucavi) ผู้อำนวยการสำนักงาน FAO นครนิวยอร์ก ซึ่งเป็นผู้ดำเนินรายการ ได้กล่าวชื่นชมบทบาทนำของไทยในเรื่องดิน และเทิดพระเกียรติ พระบาทสมเด็จพระปรมินทรมหาภูมิพลอดุลยเดชสำหรับพระราชวิริยะอุตสาหะตลอดพระชนม์ชีพในงานด้านการบริหารจัดการดินอย่างยั่งยืน อันเป็นมรดกเหลือไว้ให้แก่ประชาชนชาวไทยและชาวโลก,มีผู้สนใจเข้าร่วมกว่า 90 คนได้ร่วมแลกเปลี่ยนและฟังการอภิปรายโดยผู้แทนจากหลากหลายภาคส่วน ทั้งประเทศสมาชิกสหประชาชาติ (อาทิ เนเธอร์แลนด์ โคลอมเบีย เลโซโท ไทย และรัสเซีย) องค์การระหว่างประเทศ ภาคเอกชน ภาคประชาสังคมและภาควิชาการ,โดยในส่วนของไทย นายสถิระ อุดมศรี ผู้เชี่ยวชาญด้านการสำรวจและจำแนกดิน กรมพัฒนาที่ดิน กระทรวงเกษตรและสหกรณ์ได้นำเสนอ พระราชกรณียกิจด้านการบริหารจัดการและการพัฒนาดิน ของพระบาทสมเด็จพระปรมินทรมหาภูมิพล-อดุลยเดช ตั้งแต่ปี ค.ศ.1978 และ ออท.ผู้แทนเลโซโทประจำสหประชาชาติ ได้กล่าวขอบคุณไทยสำหรับโครงการให้ความช่วยเหลือด้านการเกษตรเพื่อช่วยสร้างการพัฒนาในเลโซโท,ขณะที่ผู้แทนจากคณะผู้แทนถาวรเนเธอร์แลนด์ได้กล่าวชื่นชม พระบาทสมเด็จพระปรมินทรมหาภูมิพลอดุลยเดช ที่ทรงมีพระราชวิสัยทัศน์ด้านการพัฒนา โดยทรงเคยตรัสถึงแนวคิดการพัฒนาที่ยั่งยืนตั้งแต่ปี ค.ศ. 1978 ก่อนหน้าสหประชาชาติและประชาคมโลกร่วมกันรับรองเป้าหมายการพัฒนาที่ยั่งยืนกว่า 30 ปีภายหลัง.
ดร.วีรชัย พลาศรัย ออท.ผู้แทนถาวรไทยประจำสหประชาชาติ ได้เป็นเจ้าภาพจัดงาน วันดินโลก ที่สำนักงานใหญ่สหประชาชาติ รัฐนิวยอร์ก เป็นปีที่ 4 เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
สหประชาชาติ,วันดินโลก,พระบาทสมเด็จพระปรมินทรมหาภูมิพลอดุลยเดช,ในหลวง รัชกาลที่ 9,ดร.วีรชัย พลาศรัย